google/wiki40b huggingface dataset:
Kláštor Kladruby

Kláštor Kladruby je bývalý benediktínsky kláštor v Kladruboch založený v roku 1115 českým kniežaťom Vladislavom I., ktorý je v kláštore pochovaný. Kláštor bol po stáročia významným činiteľom celej oblasti až do roku 1785, kedy ho cisár Jozef II. Habsburský zrušil.
Svätý Ján Nepomucký bol podľa všetkého umučený kvôli tomu, že zmaril plány Václava IV. na zrušenie kláštora a jeho premenu na nové biskupstvo, keď využil kráľovu neprítomnosť v hlavnom meste a dal po smrti starého opáta urýchlene zvoliť nového skôr než kráľ mohol do veci zasiahnuť.
Kláštorný kostol Nanebovzatia Panny Márie zostal až do dnešných dní v prevádzke a cez veľké sviatky (Veľká Noc, Vianoce a Nanebovzatie Panny Márie) sa v ňom konajú omše. Kláštor bol po zrušení napr. vojenskou nemocnicou, chudobincom, štátnym statkom a postupne chátral.
V 80. rokoch 20. storočia začali opravy a po nežnej revolúcii sa stal národnou kultúrnou pamiatkou. Každoročne ho navštívi asi 20 tisíc návštevníkov. Občianske združenie Klášter Kladruby v ňom poriada rôzne kultúrne akcie. Pravidelnými akciami sú historický jarmoky, vianočné prehliadky so špeciálnym programom, koncerty vážnej hudby – tzv. festival Kladrubské leto (za komunistického režimu Stříbrské leto) a organové koncerty.

Prestavby kláštora

V roku 1653 začala generálna oprava konventnej budovy a chrámu Panny Márie a v rokoch 1664 – 1670 bola postavená nová prelatúra. V roku 1705 získal kláštor do svojho majetku späť přeštické panstvo a v roku 1712 začala výstavba ojedinelého architektonického skvostu, dnešnej dominanty mesta Kladruby, nového chrámu Nanebovzatia Panny Márie. Tento chrám, vysvätený v roku 1726, je tretím najväčším chrámom v českých krajinách, po katedrále sv. Víta v Prahe a chráme v Sedlci pri Kutnej Hore. Ide o vrcholné dielo staviteľa Jana Blažeje Santiniho, postavené v slohu barokovej gotiky. Celková dĺžka kostola je 93 m, vnútorná výška kopule potom takmer 40 m. Na podlahe kostola sa nachádza v mieste kríženia lodí veľká osemcipá „Santiniho“ hviezda. Ide predovšetkým o symbol Panny Márie – tzv. Mariánska hviezda. Niekde sa uvádza, že tiež ide o skrytý Santiniho symbol.
Prestavba kláštora pokračovala výstavbou nového konventu, ktorého projektantom bol Kilián Ignác Dientzenhofer. Výstavba bola z väčšej časti dokončená už 1739, ale celkového dokončenia sa dočkal až v roku 1770. Dokončovacie práce boli už poznamenané obmedzovaním cirkevného hospodárenia zo strany štátu, ktoré vyvrcholili v roku 1785, kedy Jozef II. Habsburský kláštor zrušil.
Bascous

Poloha

Obec má rozlohu 10,22 km². Najvyšší bod je položený 212 m n. m. a najnižší bod 138 m n. m.

Obyvateľstvo

Počet obyvateľov obce je 144 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Odenas

Poloha

Obec má rozlohu 9,02 km². Najvyšší bod je položený 622 m n. m. a najnižší bod 232 m n. m.

Obyvateľstvo

Počet obyvateľov obce je 820 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Raketno-kosmičeskaja korporacija Energija imeni S. P. Koroľova

Dejiny

Vedecko-výskumný ústav číslo 88 vznikol po vojne z delostreleckej továrne v Podlipkách - Kaliningrade na južnom okraji Moskvy. Roku 1947 tu bol za hlavného konštruktéra vymenovaný Sergej Koroľov. Sem boli privezení aj nemeckí raketoví odborníci. Ku skúškam rakiet dostali možnosť používať novú strelnicu pri dedinke Kapustin Jar neďaleko Stalingradu, kde je dnes rovnomenný kozmodróm.
Pracovníci Energija skonštruovali a postavili prvú umelú družicu Zeme – Sputnik 1, prvé sovietske kozmické sondy Mesiacu, Marsu a Venuši, pilotované kozmické lode a orbitálne stanice. V rokoch 1956 – 1957 bola v Energiji skonštruovaná raketa R-7, pomocou ktorej boli vynesené prvé sovietske umelé družice Zeme. Od polovice 60. rokov organizácia vyvíjala ťažkú raketu N-1. V rokoch 1976 – 1983 stála spoločnosť Energija na čele prác na rakete Energija.
Od roku 1960 spoločnosť priebežne rozpracováva koncepciu letu na Mars.

Oddiel kozmonautov spoločnosti

Čoskoro po začatí kozmických letov začalo vedenie spoločnosti presadzovať účasť civilných kozmonautov (rozumej svojich zamestnancov) v kozmických letoch. Po prekonaní odporu ministerstva obrany bol v máji 1968 oficiálne (v máji 1966 fakticky) v spoločnosti založený vlastný oddiel kozmonautov. Oddiel kozmonautov CKBEM/NPO Energija/RKK Energija sa stal druhým najvýznamnejším oddielom v Sovietskom zväze, resp. Rusku. Kozmonauti sa, s výnimkou vojenského programu Almaz, zapojili do všetkých sovietskych a ruských programov pilotovaných kozmických letov.

Súčasnosť

Prostredníctvom Roskosmosu sa RKK Energija podieľa na zabezpečení stanice ISS materiálnymi prostriedkami. Doprava na ISS je zabezpečovaná pilotovanými kozmickými loďami Sojuz a od Sojuzov odvodenými nákladnými loďami Progress, po ukončení letov raketoplánov v roku 2011 budú niekoľko ďalších rokov lode RKK Energija jedinými pilotovanými dopravnými prostriedkami pre ISS. Členovia oddielu kozmonautov Energije obsadzujú polovicu ruských miest v posádkach ISS. Spoločnosť vyrába spojovacie družice série Jamal. Zúčastňuje sa výrobe európskej kozmickej nákladné lode ATV, zúčastňuje sa programu Sea Launch. Vyrába urýchľovacie bloky DM-SL pre rakety Proton a Zenit.
Obrat spoločnosti v roku 2006 bol 8,7 miliárd rubľov (roku 2005 – 6,3 miliárd rubľov), zisk - 509 miliónov rubľov (159 miliónov rubľov).
Hlavnými vlastníkmi akcií spoločnosti sú Rosimuščestvo (38,22 %, ruská federálna agentúra spravujúca štátny majetok), spoločnosť Lider (7 %) a Investičná spoločnosť Rozvoj (17,25 %), ktorej stopercentným vlastníkom je Energija. Koncom júla 2007 bol na mimoriadnom valnom zhromaždení akcionárov do čela RKK Energija miesto Nikolaja Sevastianova zvolený Vitalij Lopota.
Grevilly

Poloha

Obec má rozlohu 2,65 km². Najvyšší bod je položený 401 m n. m. a najnižší bod 299 m n. m.

Obyvateľstvo

Počet obyvateľov obce je 33 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sogny-aux-Moulins

Poloha

Obec má rozlohu 6,69 km². Najvyšší bod je položený 138 m n. m. a najnižší bod 82 m n. m.

Obyvateľstvo

Počet obyvateľov obce je 122 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Väzivo

Väzivo alebo väzivové tkanivo je typ spojivového (podporného) tkaniva. Tvoria ho bunky a vysoký podiel medzibunkovej hmoty menšej hustoty a variabilným množstvom vlákien. U dospelého človeka vytvára napríklad výplň medzi orgánmi a podkožný tuk.

Amorfná zložka

Základná medzibunková hmota predstavuje homogénnu hmotu, v ktorej sú uložené vlákna a bunky väziva. Je tvorená prevažne vodou a rozpustenými polysacharidmi a glykoproteínmi. Plní prevažne podpornú funkciu, ale tiež predstavuje prostredie pre difúziu tkanivového moku, ktorý prináša bunkám výživu, kyslík a odvádza splodiny metabolizmu.
Havraník (prítok Hrona, Šumiac)

Prameň

Pramení v Nízkych Tatrách, v geomorfologickom podcelku Kráľovohoľské Tatry, na južnom svahu Kráľovej hole (1 946,1 m n. m.) v nadmorskej výške približne 1 580 m n. m.
Homps (Aude)

Poloha

Obec má rozlohu 3,06 km². Najvyšší bod je položený 56 m n. m. a najnižší bod 29 m n. m.

Obyvateľstvo

Počet obyvateľov obce je 683 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hans Fruhstorfer

Biografia

Narodil sa v nemeckou Passau. Po získaní základného vzdelania si spravil kvalifikáciu obchodníka. Bol to veľmi energický a všestranný muž s nevyčerpateľným množstvom vnútornej energie. Počas svojho života vykonal viacero významných výskumných a zberateľských ciest do rôznych, mnohokrát i značne exotických oblastí sveta. Zomrel v Mníchove na rakovinu hrubého čreva.

Entomologické aktivity

Celý svoj takmer bezmedzný entuziazmus venoval skoro výhradne zberu a štúdiu hmyzu, hlavne motýľov. Známy je ako autor opisu nových druhov i poddruhov hmyzu, prevažne z radu motýľov. Pre územie Slovenska má Hans Fruhstorfer význam ako autor opisu karpatského poddruhu jasoňa chochlačkového z územia Bielych Karpát, ktorý označil ako Parnassius mnemosyne ssp. similis Fruhstorfer, 1920. Z územia Česka opísal v roku 1920 Parnassius apollo ssp. rebelianus z Karlovarskej oblasti a v roku 1921 Parnassius apollo ssp. sicinius z Beskýd.
Počas svojho života Fruhstorfer napísal vyše tisíc článkov, prác a popisov mnohých druhov hmyzu, hlavne 
motýľov.
Tomas Tranströmer

Životopis

Narodil sa v rodine učiteľky a novinára. V roku 1956 vyštudoval psychológiu na Štokholmskej univerzite. Tejto profesii (pracoval istý čas aj s mladými delikventmi a drogovo závislými) sa venoval súbežne s literatúrou až do roku 1990, keď ho postihla mozgová mŕtvica, ktorá čiastočne paralyzovala jeho telo a obrala ho o dar reči. Napriek tomu sa i naďalej stretával so svojimi čitateľmi a nevzdal sa aktívneho života. V úlohe jeho hovorcu vystupovala básnikova manželka Monica, ktorá ho sprevádzala na cestách a pri verejných stretnutiach. Tranströmer navštívil Slovensko trikrát: ako hosť 18. svetového kongresu básnikov (1998), ako hosť Festivalu Jána Smreka (2000) - zakaždým pozvaný svojím priateľom a prekladateľom M. Richterom - a ako hosť podujatia Básnické svety Milana Rúfusa a Tomasa Tranströmera (2006), ktorý v Bratislave zorganizovala N. Hammarbergová.
HK Spišská Nová Ves

História

Klub patrí medzi najstaršie hokejové kluby na Slovensku. V roku 1932 vznikol hokejový klub AC Spišská Nová Ves. V roku 1942 hokej v Spišskej Novej Vsi stagnoval (zlé poveternostné podmienky a pomery, ktoré vládli počas druhej svetovej vojny).
V ročníku 1960/61 došlo k reorganizácii súťaže vzhľadom na nové rozdelenie štátu. 18. decembra 1972 bol do užívania odovzdaný zimný štadión v Spišskej Novej Vsi.
Hokejový klub mal v sezóne 2006/07 šancu sa po niekoľkých rokoch znova dostať do najvyššej hokejovej ligy - Slovnaft extraligy, ale v 6. finálovom zápase (3. apríla 2007) podľahol klub finálovému súperovi (MHK Skipark Kežmarok) tesne 3:2. V nasledujúcej sezóne sa Spišiaci opäť prebojovali do finále, ale v súboji o postup do Extraligy tentokrát podľahli Baranom z Banskej Bystrice.
Po výhre 1. hokejovej ligy v sezóne 2008/09 tím vyhral aj baráž o postup do Slovnaft extraligy proti tímu MHK Skipark Kežmarok v extralige sa však udržala len 1 sezónu .

Realizačný tím

Tréner : Vladimír Turan
Vedúci družstva : JUDr. Kročian Branislav
Kustód :  Leskovjanský Gejza
Kulík krátkochvostý

Výskyt a stav na Slovensku

Kulík krátkochvostý bol prvý krát zdokumentovaný z územia Slovenska 23. apríla 2016 na Oravskej priehrade.
Pygmalion (Shaw)

Pygmalion (po anglicky takisto Pygmalion) je pravdepodobne najúspešnejšie dielo Shawa. Je to dráma – komédia v 5 dejstvách. Podľa nej vznikol aj úspešný muzikál F. Loewa My Fair Lady a bola aj sfilmovaná.
Námet je z Ovídiových Premien (cyperský umelec Pygmalión vytvoril krásnu sochu dievčaťa, do ktorej sa zamiloval, a Afrodita ju na jeho prosby oživila, dievčina jeho lásku opätovala).
Londýnsky profesor fonetiky, starý mládenec Higgins uzatvorí s priateľom Pickeeringom stávku, že urobí z jednej veľmi nekultivovanej, nevzdelanej pouličnej predavačky kvetín vyberanú dámu s kultivovaným prejavom. Eliza Doolitlová sa skutočne stane civilizovanou dámou, za pol roka s dokonalým spisovným vyjadrovaním a výslovnosťou. Svojím prirodzeným a kultivovaným pôvabom predbehne skostnatené vystupovanie a správanie Higginsa. Obľúbi si ju profesorova matka, ktorá ju prijme do svojho domu. Higgins po odchode dievčaťa plne ocení jej osobnostné kvality a navrhuje, aby u nich zostala. V epilógu, ktorý nie je súčasťou hry, Líza ponuku odmieta a dáva prednosť chudobnému mládencovi Fredymu.
Berdorf

Poloha

Obec má rozlohu 21,93 km². Najvyšší bod je položený 384 m n. m. a najnižší bod 165 m n. m.

Obyvateľstvo

Berdorf má 1695 obyvateľov (2011).
Graf vývoja obyvateľstva:

Ekonomika

S 8.40% bolo v Berdorf nezamestanosť vyššia o 1.43 % ako luxemburský priemer v roku 2010.
Le Tourneur

Poloha

Obec má rozlohu 23,02 km². Najvyšší bod je položený 242 m n. m. a najnižší bod 87 m n. m.

Obyvateľstvo

Počet obyvateľov obce je 588 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ďurkov

Polohopis

Ďurkov leží asi kilometer východne od rieky Olšava.

Vodné toky

Južne od obce tečie rieka Olšava a na severe je Svinicky potok.

Vodné plochy

Najbližšia vodná nádrž je Bidovský rybník.

Dejiny

Prvá zmienka o obci pochádza z roku 1272, kedy sa v blízkosti obce odohrala bitka pri Rozhanovciach.

Občianska vybavenosť

Park pri obecnom úrade a materskej škole.
Dromesnil

Poloha

Obec má rozlohu 5,38 km². Najvyšší bod je položený 167 m n. m. a najnižší bod 79 m n. m.

Obyvateľstvo

Počet obyvateľov obce je 98 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mika Waltari

Život

Narodil sa v rodine luteránskeho pastora a učiteľa, ktorý zomrel, keď mal Mika len päť rokov. Ako dieťa prežil fínsku občiansku vojnu. Študoval na Helsinskej univerzite filozofiu, estetiku a literatúru a tu aj v roku 1929 promoval. Už počas štúdií začal písať ovplyvnený dielom amerického spisovateľa Edgara Allana Poa. V roku 1931 sa zosobášil s Marjattou Luukkonenovou, s ktorou mal dcéru Satu, ktorá sa neskôr tiež stala spisovateľkou. Počas 2. svetovej vojny pracoval ako novinár a tiež pre fínsku rozviedku. Niekoľkokrát bol hospitalizovaný na psychiatrii kvôli svojim depresívnym sklonom. V roku 1970 sa stal čestným doktorom na Turkuskej univerzite.
Fedor Jesenský (právnik)

Životopis

Študoval na gymnáziu v Martine, do roku 1929 na Právnickej fakulte KU v Prahe, JUDr. Advokát v Martine, neskôr redaktor Slovenského hlasu v Žiline, 1939-1946 šéfredaktor Národných novín v Martine, z toho v septembri 1944 v Banskej Bystrici, v septembri- októbri súčasne pracovník tamojšieho tlačového odboru SNR.

Po oslobodení exponent DS. Prekladateľ modernej prózy 20. stor. z ruštiny a francúzštiny. Autor právnickej práce o poistení, spolutvorca moderného slovenského právnického názvoslovia.
Andrej Kachnič

Životopis

V roku 1860 – 1866 navštevoval ľudovú školu v Brezne, neskôr študoval na slovenskom gymnáziu v Revúcej (1866 – 1870) a nemeckom gymnáziu v Kežmarku (1870 – 1871). V štúdiu ďalej pokračoval na učiteľskej prípravke v Lučenci (1871 – 1875).
Od roku 1874 pôsobil ako učiteľ v Dačovom Lome, Kalinove-Hrabovke, v Brezne (1876 – 1902), v Budapešti-Erszébetfalve (1902 – 1914), Zvolenskej Slatine (1914 – 1919) a na meštianskej škole v Brezne (1919 – 1933).
Autor vlasteneckej, náboženskej a sentimentálnej lyriky a prekladov. Publikoval najmä v náboženskej tlači, v Hronských novinách a v Slovenskom ľude.
Nettop

Nettop je druh rozmerovo malého počítača určeného pre plnenie základných výpočtových úloh, ako je prehliadanie internetu, prístup k on-line a internetovým aplikáciám, spracovanie dokumentov, prehrávanie obrazu a zvuku a pod. Slovo Nettop vzniklo kombináciou slov internet a desktop (vo význame stolný počítač). V porovnaní s bežne používanými počítačmi nie sú nettopy len menšie, ľahšie a lacnejšie, ale aj spotrebujú oveľa menej energie. Napríklad nettop firmy ASUS Eee Box spotrebuje len 36 wattov elektrickej energie, pričom typický desktop spotrebúva viac ako 100 wattov. Dôvodom nižšej energetickej náročnosti je špecifický typ hardvéru podporujúci šetrenie energiou, ktorý je prevzatý z notebookov. Nettop zníži spotrebu energie, keď je nevyužívaný a preto má menšie uplatnenie menej vhodné pre používanie zložitých aplikácií.

Trh

Nettop počítače spadajú do kategórie "základný PC", ktoré majú zvyčajne cenu od 100 € po 250 €. Príležitosť pre rast trhu s nettop počítačmi je považovaná za obrovskú. Zároveň sa nettop môže stať cenovo dobrá voľba ako prvý počítač pre ľudí v rozvojových krajinách. Môže sa tiež stať voľba pre počítač pre ekologicky zmýšľajúcich ľudí, vzhľadom na svoju spotrebu energie. Nettopy sú lacné a úsporné, a môžu pomôcť užívateľom zvýšiť ziskovosť podniku. Intel predpovedá 60 miliónov "základných Nettop" jednotiek v roku 2011.
Suzan

Poloha

Obec má rozlohu 3,05 km². Najvyšší bod je položený 631 m n. m. a najnižší bod 436 m n. m.

Obyvateľstvo

Počet obyvateľov obce je 23 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nosidlá

Nosidlá sú nástroj určený na prenášanie chorých a zranených osôb. Môžu byť aj upevnené na lane, napr. pod helikoptérou. Nosidlá majú vo výbave hasičské, zdravotnícke a iné záchranárske zložky.

Popis a materiál

Nosidlá bývajú vyrobené z veľmi odolného textilného alebo plastového materiálu. Používajú ich hasiči, zdravotníci, záchranári a vojaci.
Mory Kanté

Kariéra

Narodil se do jednej, v Guineji veľmi známej rodiny griotov, čo sú potulní muzikanti a rozprávači. Ako malý vyrastal v mandigskej hudobnej tradícii. Keď mal sedem rokov, poslali ho do susedného Mali, kde sa naučil spievať a hrať na koru. V roku 1971 sa stal členom skupiny Rail Band, v ktorej vtedy spieval Salif Keïta. Ten ale v roku 1973 zo skupiny odišiel a Mory Kanté sa tak stal hlavným spevákom.
V roku 1983 sa Mori Kanté presunul do Paríža. Bola to doba, keď svetom prechádzala vlna afropopu. Do celosvetového hudobného povedomia sa dostal predovšetkým zo skladbou „Yé ké yé ké“, ktorá bola vydaná ako singel v roku 1987. Je stále jedným z najpredávanejších afrických hudobných singlov a bol to vôbec prvný singel afrického hudobníka, ktorého sa predalo viac ako milión kópií.
V roku 2003 bol zvolený africkým veľvyslancom Organizácie pre výživu a poľnohospodárstvo.
Mapaj

Mifleget poalej Erec Jisrael (hebr. מפלגת פועלי ארץ ישראל, dosl. Strana robotníkov Zeme Izraela) alebo skrátene Mapaj (מפא"י) bola ľavicová politická strana v Izraeli. Vznikla v roku 1930 zjednotením strán Ha-poel ha-cair a Achdut ha-avoda. V roku 1968 sa zlúčila s ďalšími stranami a vytvorila Stranu práce. Od založenia štátu v roku 1948 bola až do víťazstva Likudu vo voľbách v roku 1977 hlavnou vládnucou stranou v Izraeli.
Hautevesnes

Poloha

Obec má rozlohu 7,29 km². Najvyšší bod je položený 173 m n. m. a najnižší bod 78 m n. m.

Obyvateľstvo

Počet obyvateľov obce je 152 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Binárna sústava (astronómia)

Binárna sústava alebo zriedkavo binárny systém je astronomický výraz pre dva objekty vo vesmíre (zvyčajne hviezdy, ale aj planéty, galaxie a asteroidy), ktoré sú pri sebe tak blízko, že ich gravitačná interakcia spôsobuje ich obeh okolo spoločného ťažiska, pričom toto ťažisko sa nenachádza vo vnútri ani jedného z týchto objektov. Viacnásobný systém je podobný ako binárny, ale skladá sa z troch a viacerých objektov.
Vojtech Cmarko

Životopis

V rokoch 1927 až 1935 absolvoval štúdium na reálnom gymnáziu v Prievidzi. Po ukončení štúdia na Lekárskej fakulte Slovenskej univerzity v Bratislave v roku 1941 pracoval ako asistent na Ústave farmakológie LF SU v Bratislave. V rokoch 1942 až 1944 bol počas základnej prezenčnej služby na východnom fronte. Po vypuknutí SNP sa stal jeho účastníkom, pôsobil v bojovej skupine Muráň 4 a posádke Zvolen.
Po skončení vojny pracoval krátky čas ako sekundárny lekár v nemocnici v Banskej Bystrici a v rokoch 1945 až 1952 ako obvodný lekár v Lednických Rovniach. Od roku 1953 do roku 1959 bol závodným lekárom v Gumárňach Púchov, kde zároveň od roku 1955 zastával funkciu okresného hygienika. V roku 1959 bol menovaný do funkcie krajského hygienika v Žiline. Po zlúčení krajov bol najskôr poverený, neskôr menovaný do funkcie krajského hygienika v Banskej Bystrici, ktorú vykonával od roku 1961 až do roku 1979, kedy odišiel do dôchodku.
Z pozície krajského hygienika venoval svoju pozornosť predovšetkým ochrane a tvorbe životného prostredia. Začal skúmať stav znečistenia životného prostredia aktuálnymi chemickými škodlivinami, ako fluór, arzén, antimón, pesticídy a ďalšie. Medzi prvými sa pokúsil v rozsiahlej štúdii prehodnotiť dopad znečisteného ovzdušia na zdravotný stav a chorobnosť detskej a dospelej populácie v okolí veľkej elektrárne. Výsledky publikoval v odbornej tlači. Rovnako aj svojich spolupracovníkov viedol k aktívnej činnosti vo výskume a v Slovenskej hygienickej spoločnosti.
Šen-čou 7

Priebeh letu

Misia Šen-čou 7 štartovala z kozmodrómu Ťiou-čchüan dňa 25. septembra 2008 o 13:10:04,988 svetového času (UTC) pomocou nosnej rakety Čchang-čeng 2F, ktorá loď typu Šen-čou dopravila na počiatočnú dráhu vo výške 200 × 331 km. Neskôr loď prešla na približne kruhovú dráhu vo výške 330 × 340 km. 
Dňa 26. septembra kozmonauti robili previerku kozmických skafandrov a pripravovali sa na výstup do otvoreného vesmíru.
Dňa 27. septembra kozmonauti Čaj Č’-kang a Liou Po-ming prešli do orbitálneho modulu lode a hermeticky uzavreli prechod do návratového modulu, v ktorom zostal dohliadať na systémy lode Ťing Chaj-pcheng. Čaj Č’-kang a Liou Po-ming si následne obliekli kozmické skafandre určené pre výstup do otvoreného vesmíru. Zatiaľ čo Čaj Č’-kang mal nový originálne čínsky skafander typu Fej-tchien, Liou Po-ming si obliekol overený ruský skafander typu Orlan-M. Po kontrole hermetickosti skafandrov vypustili kozmonauti z orbitálneho modulu vzduch a o 08:38 UTC otvorili výstupný prielez orbitálneho modulu. Čaj Č’-kang krátko na to začal výstup do otvoreného priestoru a celým telom opustil loď o 08:44 UTC. Liou Po-ming mu celý čas asistoval zvnútra orbitálneho modulu a mimo lode sa čiastočne vysunul iba na krátky čas (asi 2 minúty). Čaj Č’-kang odobral z povrchu lode experiment so vzorkami pevného mazadla a podal ho Liou Po-mingovi, následne pred kamerou rozvinul vlajočky Číny a OSN. Čaj Č’-kang sa mimo lode pohyboval asi 14 minút. Po jeho návrate do orbitálneho modulu sa o 09:00 UTC výstupný prielez uzavrel. Celkovo tak výstup kozmonautov (od otvorenia po uzavretie prielezu lode) trval necelých 23 minút. Po výstupe začali s napúšťaním vzduchu do orbitálneho modulu, ktoré ukončili o 09:26 (z tohto pohľadu tak výstup trval celkovo 44 minút). Krátko na to sa od lode Šen-čou 7 oddelil malý subsatelit BX-1 určený k snímkovaniu lode.
Dňa 28. septembra sa orbitálny modul oddelil od zvyšku lode (zostal na dráhe ešte niekoľko mesiacov), ktorá začala pristávací manéver. Kozmonauti úspešne pristáli v oblasti Vnútorného Mongolska o 09:37:40 UTC.
Mnohé aspekty letu boli detailne zaznamenané počas priamych televíznych prenosov, od štartu, samotného výstupu, až po oddelenie pristávacieho modulu od servisného modulu a pristátia.
Liorac-sur-Louyre

Poloha

Obec má rozlohu 20,27 km². Najvyšší bod je položený 177 m n. m. a najnižší bod 63 m n. m.

Obyvateľstvo

Počet obyvateľov obce je 220 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bierbeek

Obyvateľstvo

Obec má približne 9.467 obyvateľov (2010).
Archettes

Poloha

Obec má rozlohu 13,93 km². Najvyšší bod je položený 505 m n. m. a najnižší bod 338 m n. m.

Obyvateľstvo

Počet obyvateľov obce je 1 070 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tuning (automobil)

Tuning alebo autotuning (prekladá sa spravidla ako ladenie/vylaďovanie/dolaďovanie automobilu) je neformálne označenie pre úpravy, buď zvyšujúce výkon a jazdné vlastnosti automobilu, najčastejšie motora (performance tuning), alebo optické úpravy (visual tuning), a to najmä zo sériového, továrenského stavu do individuálnej formy.
U performance tuningu je jedna z najpopulárnejších úprav chiptuning (preprogramovanie riadiacej jednotky), zlepšenie sania, športové vačkové hriadele, vstrekovanie oxidu dusného, plneprietokový výfukový systém, turbokit alebo kompresor, kovokeramická alebo karbokeramická spojka, diferenciál so zvýšeným trením, športové alebo pretekárske tlmiče a pružiny, športový brzdový systém či pneumatiky s lepšou adhéziou.
Vizuálne úpravy sa sústredia na výmenu plastov auta (bodykit – nárazníky a bočné prahy), tmavé okenné fólie, neónové podsvietenie, ľahkozliatinové disky, koncovky výfukov a pod. Audio úpravy rozširujú vybavenie auta o hi-fi (high fidelity), LCD monitory a pod.
S tuningom sa spája aj tzv. pouličné preteky – streetracing. Na tému autotuning a streetracing boli natočené aj filmy – séria Rýchlo a zbesilo a počítačové hry (séria hier Need for Speed)